recursal/SuperWikiNEXT-32B huggingface dataset:
**איומי טאנימוטו** (ביפנית: **谷本歩実**; באנגלית: **Ayumi Tanimoto**;‏ נולדה ב-4 באוגוסט 1981) היא ג'ודוקא עבר יפנית אשר התחרתה בקטגוריית המשקל עד 63 ק"ג, האלופה האולימפית מאתונה 2004 ובייג'ינג 2008.

ביוגרפיה וקריירה
----------------

טאנימוטו התחרתה פעמיים במשחקים האולימפיים בשנים 2004 ו-2008. באתונה 2004 היא זכתה במדליית הזהב. בקרב הראשון היא ניצחה באיפון את סעידה דחארי התוניסאית ובשלבי שמינית ורבע הגמר ניצחה שוב באיפון יריבות מאקוודור וקנדה כאשר הצליחה להפיל אותן בעזרת תרגילי אוצ'י-מטה. בחצי הגמר היא התמודדה מול דניאלה קרוקובר הארגנטינאית-ישראלית ולאחר שעלתה ליתרון של יוקו, כדקה וחצי בתוך הקרב, הצליחה טאנימוטו להוריד לריתוק את קרוקובר, שנפגעה במהלך התרגיל במרפק, ונאלצה להיכנע. בגמר טאנימוטו ניצחה את קלאודיה הייל האוסטרית כאשר 54 שניות מפתיחת הקרב הצליחה להטיל את האוסטרית על גבה וקיבלה ניקוד ווזארי, משם המשיכה לריתוק שזיכה אותה באיפון וניצחון.

בבייג'ינג 2008 טאנימוטו זכתה שוב במדליית הזהב לאחר שניצחה את כל ארבעת קרבותיה באיפון. בקרב הראשון, בשלב שמינית הגמר, ניצחה טאנימוטו את איסיס בארטו מוונצואלה בעזרת תרגיל בשם יוקו-שיהו-גטאמה. ברבע הגמר היא ניצחה את קונג ג'ה-יאנג הדרום-קוריאנית ובחצי הגמר היא ניצחה את דריאוליס גונזאלס הקובנית שוב לאחר תרגיל יוקו-שיהו-גטאמה. בגמר טאנימוטו התמודדה מול לוסי דקוס הצרפתייה ודקה ו-26 שניות מהפתיחה, ניצחה טאנימוטו בעזרת תרגיל אוצ'י-מטה.

טאנימוטו מחזיקה בשלוש מדליות מאליפויות העולם, מדליית כסף (2005) ושתי מדליות ארד (2001 ו-2007). במשחקי אסיה היא זכתה במדליית זהב (2002) ומדליית ארד (2006) ובאליפויות אסיה היא זכתה בשתי מדליות זהב (2001 ו-2004).

במהלך הקריירה אואנו זכתה במדליות רבות בתחרויות מהסבב העולמי וביניהן מדליות מטורנירי טוקיו ופריז היוקרתיים.

בספטמבר 2010 טאנימוטו פרשה מג'ודו תחרותי. לאחר פרישתה החלה לאמן והייתה מאמנת נבחרת הנשים של יפן באולימפיאדת ריו 2016. בנוסף, טאנימוטו היא חברה במועצת ההנהלה של הוועדה המארגנת של אולימפיאדת טוקיו 2020.

הישגים בטורנירים בסבב העולמי
----------------------------

| שנה | טורניר | מקום | קטגוריית משקל |
| --- | --- | --- | --- |
| 2000 | A-Tournament Budapest Bank Cup | 2 | עד 63 ק"ג |
| 2001 | World Masters Munich | 3 | עד 63 ק"ג |
| 2001 | Grand Prix Sevilla | 2 | עד 63 ק"ג |
| 2001 | Fukuoka tournament Japan | 1 | עד 63 ק"ג |
| 2002 | Fukuoka tournament Japan | 1 | עד 63 ק"ג |
| 2003 | German World Open Hamburg | 2 | עד 63 ק"ג |
| 2003 | Fukuoka tournament Japan | 2 | עד 63 ק"ג |
| 2005 | Super World Cup Hamburg | 2 | עד 63 ק"ג |
| 2006 | Super World Cup Hamburg | 1 | עד 63 ק"ג |
| 2007 | Super World Cup Tournoi de Paris | 3 | עד 63 ק"ג |
| 2007 | Jigoro Kano Cup Tokyo | 2 | עד 63 ק"ג |
| 2009 | World Cup Prague | 1 | עד 63 ק"ג |

קישורים חיצוניים
----------------

* איומי טאנימוטו, באתר olympedia.org
* איומי טאנימוטו, באתר איגוד הג'ודו העולמי
* איומי טאנימוטו, באתר JudoInside.com

הערות שוליים
------------

1. ↑  פרופיל וסטטיסטיקות אודות הג'ודוקא באתר sports-reference.com
2. ↑  מידע על הג'ודוקא באתר JudoInside.
3. ↑  ‏ "Ayumi Tanimoto Retiring from Judo Competition", ‏ 21 בספטמבר 2010, 'www.komatsu.com'
4. ↑  מסאקי קאמדה, ‏ "Tokyo Olympic organizing committee gets 28 new members, including seven women", ‏ 17 במרץ 2014, The Japan Times
**עמי פרנקל** (1 במרץ 1944 – 9 באפריל 2010) היה בסיסט וזמר ישראלי. בשנות השמונים היה חבר בלהקת איזולירבנד. פרנקל ניגן בן השאר עם אריס סאן, אריק איינשטיין, יוסי בנאי ובהפקה הישראלית של המחזמר "שיער". פרנקל היה מזוהה ברווח הגדול בין שיניו ובשפמו הגדול, ואף היה ידוע בכינויים "השיניים של המדינה" ו"האיש והשפם".

ביוגרפיה
--------

פרנקל נולד בתל ­אביב, לזוג הורים ממוצא רוסי. סבו דב הופמן, היה ממקימי תל ­אביב. הוא החל לנגן בגיטרה בס בגיל 16.

ב-1962 ניגן גיטרה בס באחת מהקלטות הרוק הראשונות בישראל, בשיר הגנוז "כשניפגש" של הזמר יוסי דרום.

בתיחלת שנות השישים היה חבר בלהקת "ההדים" שהקים בצלאל יונגרייז, ששירם משנת 1963 "הו ילדונת" הוצג בתוכנית "סוף עונת התפוזים" כשיר הרוק העברי הראשון. פרנקל ניגן גם בלהקת "האורות".

הוא ניגן בהרכב קבוע במסגרת רשות השידור, בשלישיית הנגנים המיתולוגית ביחד עם הגיטריסט יוסי לוי והמתופף יוסי (פפו) לוי ודמותו מופיעה באינספור תוכניות, כמו שרתי לך ארצי.

בשנות השביעים היה חבר בלהקת "משה נוי והדולפינים" וכן ניגן בהרכב של התכנית עלי כותרת בהנחיית ירון לונדון. במסגרת התכנית, הקליט ההרכב גרסה עברית לשיר "Mr. Bass Man" של ג'וני סימבול (אנ') שנקרא "הו עמי פרנקל".

פרנקל ניגן בין השאר בהקלטות אולפן של ג'וזי כץ, שמוליק קראוס, צביקה פיק, יגאל בשן, אריק לביא, מירי אלוני, הגשש החיוור, רבקה מיכאלי, אסנת פז, אבי טולדנו, אילי גורליצקי, אסתר עופרים, הדודאים ואבנר קנר. הוא השתתף, כנגן, בפסטיבלי הזמר והפזמון, פסטיבלי שירי הילדים, פסטיבלי הזמר החסידיים ופסטיבלי הזמר המזרחיים. 

בשנות ה-90 היגר לארצות הברית, ופתח בפלורידה חברה משפחתית לדברי מאפה.

בפברואר 2010, ביוזמתו של הסוכן והמפיק עובד קראוס, נפגשו חברי ההרכב של להקת "איזולירבנד" והחליטו על מופע איחוד מיוחד, אך באפריל באותה השנה מת פרנקל מהתקף לב, והמופע בוטל.

קישורים חיצוניים
----------------

* דוד לביא, אחד מבסוט: עמי פרנקל, שנחרת בתודעה כ"שיניים של המדינה", חזר לארץ באתר Nrg, 7 בדצמבר 2001
* אור ברנע, המוזיקאי עמי פרנקל הלך לעולמו, באתר ynet, 10 באפריל 2010
* לזכרו של עמי פרנקל, סרטון באתר יוטיוב

הערות שוליים
------------

1. ↑  אור ברנע, המוזיקאי עמי פרנקל הלך לעולמו, באתר ynet, 10 באפריל 2010
2. 1 2 3  דוד לביא, אחד מבסוט: עמי פרנקל, שנחרת בתודעה כ"שיניים של המדינה", חזר לארץ באתר Nrg, 7 בדצמבר 2001
3. ↑  "עטיפות האלבומים הגדולים חוזרות אל הרחובות". *הארץ*. נבדק ב-2023-09-06.
4. ↑  *הקלטה גנוזה - יוסי דרום - כשניפגש - 1962*, נבדק ב-2023-09-06
5. ↑  *סוף עונת התפוזים - סיפורו של הרוק הישראלי - פרק 1 - להקות הקצב מול הלהקות הצבאיות.*, נבדק ב-2023-09-07
6. ↑  *עלי כותרת - היי עמי פרנקל*, נבדק ב-2023-09-06
**קרין בן-יוסף** (נולדה ב-1981) היא מנצחת ישראלית.

ביוגרפיה
--------

בן-יוסף נולדה בנס ציונה. החלה בלימודי המוזיקה בגיל שש בנגינת פסנתר וחליליות ובגיל 15 החלה לנגן בקרן יער. היא למדה בתלמה ילין ובתיכון הישראלי למדעים ולאמנויות בירושלים, שם למדה אצל בת-שבע רובינשטיין, אנדרה היידו ומיכאל וולפה. בצבא שירתה בחיל האוויר הישראלי.

בן-יוסף השלימה תואר ראשון ושני בניצוח באקדמיה למוזיקה ולמחול בירושלים ובבית הספר למוזיקה ע"ש בוכמן-מהטה בתל אביב בהדרכת יבגני צירלין ומנדי רודן. 

בן-יוסף זכתה במקום הראשון בתחרות הניצוח "היידן" שנערכה באקדמיה למוזיקה ולמחול בירושלים. בעקבות קונצרט הזכייה, בו ניצחה על הסינפונייטה הישראלית באר שבע, הוזמנה להתמודד על תפקיד מנצחת הבית של התזמורת וזכתה במינוי החל מעונת 2007—2008 ועד עונת 2010—2011. 

קרין בן-יוסף הייתה מנצחת ומנהלת מוזיקלית של התזמורת הסימפונית הבין-דורית בהוד השרון משנת 2009 ועד שנת 2013.

באופרה הישראלית החדשה ניצחה על הפקות דון פסקואלה (2014), רומיאו ויוליה (2016) ולה-בוהם (2017). כמנצחת אורחת היא ניצחה על תזמורות רבות בישראל ומחוצה לה, ובכלל זה הקאמר-פילהרמוני גראץ והתזמורת הסימפונית הממלכתית של סנקט פטרבורג.

קישורים חיצוניים
----------------

* על קרין בן יוסף באתר הבמה
* על קרין בן יוסף באתר האופרה הישראלית
* יוסי שיפמן, מנצחת מנצחת, באתר הבמה, 26 באוקטובר 2010

* קרין בן-יוסף, באתר MusicBrainz (באנגלית)

* קרין בן-יוסף, באתר האופרה הישראלית תל אביב-יפו

הערות שוליים
------------

1. ↑  בן-יוסף קרין, מנצחת, באתר www.israel-opera.co.il
**תאילנדים** (בתאית: **ชาวไทย**) הם הקבוצה האתנית הדומיננטית במרכז תאילנד ובדרום תאילנד. התאילנדים דוברים שפות במשפחת הספות סוכותאי (השפה של מרכז תאילנד והשפה של דרום תאילנד (אנ')).

רובם המכריע של התאילנדים המודרניים הם בודהיסטים המשתייכים לזרם הבודהיסטי טהרוואדה.

מדיניות הממשל התאילנד בסוף שנות ה-30 ותחילת שנות ה-40 של המאה ה-20 (אנ') הובילה בהצלחה את ההטמעה התרבותית הכפויה של קבוצות אתנו-לשוניות שונות בחברה התאילנדית, ובעקבות השינויים הללו כיום המונח "תאילנדים" נוטה להתייחס לכלל אוכלוסיית תאילנד, במקום רק לקבוצה מסוימת בחברה התאילנדית.

גאוגרפיה ודמוגרפיה
------------------

מפה של הפזורה התאילנדית בעולם לפי גודל האוכלוסייה.  

  תאילנד
  + 100,000
  + 50,000
  + 20,000
  פחות מעשר אלף
רוב התאילנדים חיים כיום בתאילנד, אם כי ניתן למצוא תאילנדים רבים גם בחלקים אחרים של אזור דרום-מזרח אסיה. בסביבות 51 עד 57 מיליון תאילנדים חיים בתאילנד לבדה. ריכוזי אוכלוסייה העיקריים של הקהילות התאילנדיות מחוץ לתאילנד כוללות את ארצות הברית, סין, לאוס, טאיוואן, מלזיה, סינגפור, קמבודיה, מיאנמר, קוריאה הדרומית, גרמניה, הממלכה המאוחדת, קנדה, אוסטרליה, שוודיה, נורווגיה, לוב ואיחוד האמירויות הערביות.

תרבות וחברה
-----------

ניתן גם לחלק את התאילנדים למספר תתי-קבוצות אזוריות. התרבות המודרנית של מרכז תאילנד היא זו שהפכה עם השנים לתרבות הדומיננטית ביותר בקרב התאילנדים בשל המדיניות הרשמית של הממשל התאילנדי אשר נועדה להטמיע ולאחד את כל האוכלוסייה התאילנדית.

תרבות ילידית ייחודית לתאילנדים כוללת בין היתר את אמנות הלחימה העתיקה של האגרוף התאילנדי (มวยไทย), ריקודי עם תאילנדים (אנ'), מאקרוק (אנ') (שחמט תאילנדי), ליקאי (אנ') (תיאטרון עממי תאילנדי) ונאנג יאי (אנ') (סוג של תיאטרון צלליות).

דת
--

התאילנדים מהווים את הקבוצה האתנו-לשונית השנייה בגודלה מתוך כלל האוכלוסייה הבודהיסטית בעולם. רובם המכריע של התאילנדים המודרניים (בסביבות 90 אחוזים) הם בודהיסטים המשתייכים לזרם הבודהיסטי טהרוואדה, והמנהגים הדתיים שלהם מהווים חלק חשוב בזהות האתנית שלהם.

רבים מהתאילנדים נוטים גם להאמין באסטרולוגיה, נומרולוגיה, וקמעות (אשר לעיתים רבות מכילים תמונות של נזירים נערצים).

קישורים חיצוניים
----------------

ויקישיתוף מדיה וקבצים בנושא **תאילנדים** בוויקישיתוף

הערות שוליים
------------

1. ↑  Antonio L. Rappa; Lionel Wee (2006), *Language Policy and Modernity in Southeast Asia: Malaysia, the Philippines, Singapore, and Thailand*, Springer, pp. 114–115
2. ↑  "CIA – The World Factbook". Cia.gov. נבדק ב-2012-08-29. 95.9% of 67,497,151 (July 2013 est.)
3. ↑  "The Global Religious Landscape". Pew Research Center. בדצמבר 2012. נבדק ב-5 בנובמבר 2018. `{{cite web}}`:  (עזרה)

|  |  |
| --- | --- |
| בקרת זהויות עריכת הנתון בוויקינתונים | 
* BnF: cb13553894k (data)
* NKC: ph668725

 |
**צפרדע העץ** (שם מדעי: ***Lithobates sylvatica***) היא מין ממשפחת הצפרדעיים שתפוצתה החל מהרי האפלצ'ים בצפון-מזרח ארצות הברית והלאה מערבה עד לאלסקה, וכן מספר לא מבוטל של פרטים בקליפורניה. היא קרובת משפחתה של צפרדע השור האמריקנית. צפרדע זו זכתה להתעניינות גוברת בקרב ביולוגים במאה האחרונה בשל עמידותה לקור, הסתגלותה למחיה על הארץ, בתי גידול מעניינים (ביצות, רמות) ובאופן יחסי תנועתיות רבה. האקולוגיה והשימור של צפרדע העץ זכו לתשומת לב מחקרית רבה. צפרדע העץ היא הדו-חי הלאומי של מדינת ניו יורק.

בדומה לצפרדעים צפוניים אחרים שנכנסים לתרדמת חורף בקרבת פני הארץ, צפרדע העץ יכולה לשאת קיפאון של דמה ושל רקמות נוספות. שתנן נאגר ברקמות הגוף כהכנה לחורף, וגליקוגן מהכבד נהפך ברובו לגלוקוז. צפרדעים יכולים לשרוד רצף גדול של הקפאות והפשרות במהלך החורף אם לא יותר מ-65 אחוזים מהמים בגופם קופאים.

תיאור פיזי
----------

צפרדע העץ, קוויבק קנדה
אורכה של צפרדע העץ נע בין 5.1 ל-7 סנטימטרים. הנקבות גדולות יותר מהזכרים. גוון העור של צפרדע בוגרת הוא לרוב חום, שזוף או בגוון אדום-חלוד ועיניה כהות. פרטים שונים יכולים לשנות את גוון עורם. כפות הרגליים והידיים של הצפרדע הן בעלות גוון חיוור של צהוב או ירוק.

אדם שייתקל ביער בארצות הברית בצפרדע חומה ובעלת עיניים כהות, ככל הנראה ייתקל בצפרדע העץ. אין גזע אחר של צפרדעים בצפון אמריקה עם מראה דומה לזה של צפרדע העץ. הצפרדע חמקנית ואינה נותנת שיתקרבו אליה, בעת התקרבות היא תמהר להתחבא מתחת לערימת עלים.

תזונה
-----

צפרדע העץ ניזונה ממגוון של חסרי חוליות קטנים. כאוכלי-כל, הראשנים אוכלים שפוכת צמחים, אצות, וכן תוקפים ואוכלים ביצים של פגיות ושל דו-חיים אחרים, כולל את אלו של צפרדעי עץ אחרים.

צפרדע העץ אוכלת כמו צפרדעים אחרות ממשפחת הצפרדעיים, היא שולפת את לשונה לעבר הטרף שלה ושואבת אותו לפיה.

קישורים חיצוניים
----------------

ויקישיתוף מדיה וקבצים בנושא **צפרדע העץ** בוויקישיתוף
* צפרדע העץ, באתר ITIS (באנגלית)
* צפרדע העץ, באתר NCBI (באנגלית)
* צפרדע העץ, באתר GBIF (באנגלית)
* צפרדע העץ, באתר אנציקלופדיה בריטניקה (באנגלית)

הערות שוליים
------------

1. ↑  צפרדע העץ באתר הרשימה האדומה של IUCN
**שַאבִּישוּ** (בצרפתית: **Chabichou**; ידועה גם בשם **Chabichou du Poitou**) היא גבינת עיזים צרפתית חצי רכה, לא מפוסטרת, בעלת קליפה טבעית (Fromage de Chèvre) בעלת מרקם מוצק וקרמי. שאבישו מיוצרת בצורה גלילית הנקראת "בונד", לפי צורת חבית יין. היא מיושנת בין 10 לבין 20 ימים. זוהי גבינת העיזים היחידה שהבשלתה רכה ומותרת לפי תקנות כינוי מקור מוגן לייצור באמצעות חלב מפוסטר. שאבישו מאוד לבנה וחלקה, וגמישה על החיך, עם ריח גדי עדין.

היסטוריה
--------

האגדה על שאבישו חוזרת לשנת 732, בזמן תבוסת הערבים באזור, במאה ה-8, לאחר קרב טור. רבים מהם עזבו את האזור אך חלקם התיישבו שם עם משפחותיהם ובמיוחד עם עדרי העיזים שלהם. האזור הכפרי התאים למרעה שכן שטחי המרעה היו מצוינים. הגבינה נקראה אז שבליס ("עז", בערבית), שם שתהפוך ל"שאבישו" לאחר מכן. עם זאת, ביות העיזים באזור זה אמור ללכת לאחור עד לקולוניזציה הרומית, והיא נמשכת עד ימינו.

ה-Chabichou du Poitou
---------------------

השאבישו, שיוצר באופן בלעדי בצפון אזור אקיטן החדשה, קיבלה הסמכת ה-AOC שלה ב-1990 בסיוע מאמציה של סגולן רויאל. הגבינה ידועה בתווית האופיינית שלה. ייצורה עלה ל-555 טון ב-2003.

 פרוסה קטנה של גבינת Chabichou du Poitou AOC.

ייצור
-----

Chabichou du Poitou עשוי מחלב עיזים טרי ומלא. נותנים לחלב להקריש במהלך תקופה של 24 שעות בין 20 לבין 22 מעלות צלזיוס. לאחר מכן יוצקים את הגבן באופן ידני בעזרת מצקת או מיקסר לתבניות מחוררות וקטומות ומניחים לניקוז עוד 18 עד 24 שעות תוך הפיכתו פעמיים או שלוש, תוך שמירה על 22 מעלות צלזיוס. לאחר מכן מוציאים את הגבינות מהתבניות וממליחים אותן במלח בישול יבש או לפעמים באמבט תמלחת. לאחר מכן מניחים אותן בחדרי ייבוש, כלומר מנקזים אותן תוך הנחת תבניות למשך 24 עד 48 שעות. לאחר מכן הגבינה נשארת להתיישן במרתפים בין 10 לבין 12 °C ובטווח של 80% עד 90% לחות. הגבינות נשארות שם לפחות 10 ימים, אבל בדרך כלל במשך שבועיים או שלושה. חלקן אפילו נשמרים במשך חודשים לטעם נמרץ יותר.

ראו גם
------

* רשימת גבינות מחלב עיזים

הערות שוליים
------------

קישורים חיצוניים
----------------

* תיאור ב-Cheese.com
* גבינת Chabichou du Poitou. הגורמה הסרבן.
**אוֹג קוֹצָנִי** (שם מדעי: *Rhus tripartita*) הוא שיח קוצני, מין בסוג אוג, ממשפחת האלתיים. 

גובהו של האוג הקוצני 0.5-3 מטרים. השיח מורכב מענפים מארכים רבים המתפצלים מחלקו התחתון, והמצמיחים ענפי משנה, שעליהם סעיפים קצרים נושאי קוצים. העלים מנוצים, בעלי שלושה עלעלים. מערכת השורשים מפותחת, ומעמיקה חדור לקרקע. 

הצמח דו ביתי. הפרחים ירקרקים וקטנים, צומחים בתפרחות על ענפים קצרים שבבסיסיהם שושנות עלים. ההאבקה נעשית על ידי הרוח ועל ידי חרקים. 

הפרי הוא בית גלעין כדורי, פחוס מעט. צבעו אדום בזמן ההבשלה, קוטרו כחצי ס"מ. לאחר ההבשלה נושרים הפירות ונובטים במקום נפילתם.

משרעת התפוצה של האוג הקוצני היא מערב אירנו-טורנית, בייחוד הוא נפוץ בארצות מערב צפון אפריקה. בארץ ישראל נפוץ הצמח באזורי הספר במדבר השומרון, מדבר יהודה והנגב. ריכוז גדול נוסף מצוי בארץ בחבל הים-תיכוני, בצפון מערב השומרון. האוג הקוצני צומח בעיקר בין סלעים, טרשים ומצוקים; שורשיו המפותחים חודרים היטב בין הסלעים - שם משופר יחסית משק המים.

מחזור חייו ומקצב פעילותו של האוג הקוצני ייחודי ושונה משאר השיחים והעצים באזור תפוצתו. הצמח ירוק רוב השנה, ועליו נושרים בשלכת קיץ קצרה ביולי-אוגוסט. הליבלוב מתחיל כבר בספטמבר, ונמשך עד אפריל. הפריחה, המתחילה מעט אחרי הליבלוב, בספטמבר, מסתיימת בדצמבר, הפירות מבשילים בין ינואר למאי. 

סבורים כי מחזור חייו השונה של האוג הקוצני מעיד כי הוא שריד מתקופות בהן היה האקלים בארץ ישראל לח יותר. לגבי האוכלוסיות של האוג הקוצני אשר בחבל הים תיכוני, סבורים כי הן צומחות שם בשל פעילות האדם - כריתה, שרפה ורעייה.

האוג הקוצני משמש כמו גם בן סוגו אוג הבורסקאים להפקת חומרים לעיבוד עורות, לצבע ולרפואה.

בישראל, האוג הקוצני הוא ערך טבע המוגן על פי חוק.

לקריאה נוספת
------------

* מיכה לבנה, **לקסיקון החי והצומח של ארץ-ישראל**, כרך א', עורך: עזריה אלון, מדינת ישראל - משרד הביטחון, תשנ"ד - 1994 (הספר בקטלוג ULI)

קישורים חיצוניים
----------------

* אוג קוצני, באתר NCBI (באנגלית)
* אוג קוצני, באתר צמח השדה
* אוג קוצני, באתר צמחיית ישראל ברשת
* אוג קוצני, באתר GBIF (באנגלית)
* אוג קוצני, באתר The Plant List (באנגלית)
* אוג קוצני, באתר IPNI (באנגלית)

הערות שוליים
------------

1. ↑  אוג קוצני באתר הרשימה האדומה של IUCN
2. ↑  אכרזת גנים לאומיים, שמורות טבע, אתרים לאומיים ואתרי הנצחה (ערכי טבע מוגנים), ה'תשס"ה-2005, ק"ת 6369, ה'תשס"ה, 15 בפברואר 2005 (תוקן ב־17 בדצמבר 2019), בספר החוקים הפתוח
אריס סאן (מימין), הרוח הגבית מאחורי פופולריות המוזיקה היוונית בישראל
**מוזיקה יוונית** פופולרית **בישראל** ומוזיקאים יוונים רבים מבקרים לעיתים בישראל במהלך סיורים עולמיים. מוזיקאים יוונים פופולריים שהופיעו בישראל כוללים את אלפתריה ארבניטאקי, יורגוס דאלארס, חאריס אלקסיו, גליקריה ונטסה תאודורידו.

היסטוריה
--------

מוזיקת בוזוקי בסגנון יווני התפשטה בישראל עם תחילת שנות ה-60. אריס סאן, זמר יווני שעלה לישראל, היה הרוח המניעה מאחורי מגמה זו. אחד משירי הלהיט של סאן היה "סיגל" (מילותיו של יובב כץ). סאן, שהיה בעליו של מועדון זורבה ביפו, העלה שם את הפופולריות של המוזיקה היוונית בקרב המבקרים.

אמנים ישראלים מובילים ביצעו את שירי הזמר היווני האייקוני סטליוס קזנג'ידיס והמלחין יורגוס דאלארס, חלקם בתרגום לעברית. דאלארס עצמו הופיע בהיכל התרבות בתל אביב לצד יהורם גאון.

ירון אנוש, שדרן רדיו ישראלי שלעיתים קרובות משמיע מוזיקה יוונית בתוכניותיו, תיאר את יכולתו של סטליוס קזנג'ידיס לשלב שמחה עם צער: "זו המשימה של המוזיקה: לגעת בכל מגוון הרגשות ... קזנג'ידיס יכול היה לעשות זאת; הוא שיחק על כל המיתרים." ליהודי יוון שעלו ארצה, קזנצ'ידיס היה "קול העולם שהשאירו אחריהם, לטוב ולרע". לדברי מפעיל רדיו אגאפי, תחנה שמנגנת מוזיקה יוונית 24 שעות ביממה, "קזנצ'ידיס היה הקול של האנשים, של העייפים, המנוצלים, הנבגדים. גם קולו של הפליט והיגר."

בדצמבר 2012 ביצעה הזמרת היוונית נסטה תיאודורידו כמה משיריה במרכז לאמנויות הבמה בתל אביב.

תוכנית הרדיו הישראלית "ירון אנוש" מוקדשת כמעט לחלוטין ליוון בכלל, ולתרבות, למוזיקה, לפילוסופיה ולהיסטוריה היוונית בפרט, ויש לה כ-800,000 מאזינים ישראלים.

בנוסף, ישנן בישראל יש 12 תחנות רדיו אינטרנטיות המשדרות באופן אבסולוטי מוזיקה יוונית.

יום שידור מיוחד של מוזיקה יוונית קלאסית ומודרנית אורגן ב-12 ביוני 2013 על ידי רשות השידור, בשיתוף עם שגרירות יוון בתל אביב. התוכנית החלה במופע שעתי, שהגיש השגריר היווני בישראל למנהל תחנת הרדיו אריה יאס בדגש על השורשים וההתפתחות ההיסטורית של המוזיקה היוונית המודרנית. במהלך היום כולו שידרה קול המוסיקה יצירות של מלחינים יוונים מודרניים ובהם חצידקיס, תיאודורקיס, ספרודאקיס, רמבוצ'יקה, קראיידרו, מיקרוצ'יקוס ומרקופולוס. התוכנית כללה גם מוזיקה ספרדית מסלוניקי ורודוס.

ראו גם
------

* שירן תכלת זמר יווני
* מוזיקה יוונית
* אריס סאן
* ניקוס ורטיס
* שלומי סרנגה
* סטלוס
* יהודה סליאס

קישורים חיצוניים
----------------

* הסדנה להיסטוריה חברתית, מדוע הצליחה המוזיקה היוונית בישראל?, באתר הארץ, 19 באוגוסט 2018
**אנגות**
(למפת אתיופיה מוגדלת)אדיס אבבהאדיס אבבה
דירה דאווהדירה דאווה
מקלהמקלה
גונדרגונדר
אווסהאווסה
ג'ימהג'ימה
ג'יג'יגהג'יג'יגה
**אריתריאה**
**סודאן**
**דרום  
סודאן**
**קניה**
**סומליה**
**ג'יבוטי**אנגות**אנגות**(למפת אתיופיה רגילה)אדיס אבבהאדיס אבבה
דירה דאווהדירה דאווה
מקלהמקלה
גונדרגונדר
אווסהאווסה
ג'ימהג'ימה
ג'יג'יגהג'יג'יגה
**אריתריאה**
**סודאן**
**דרום  
סודאן**
**קניה**
**סומליה**
**ג'יבוטי**אנגות**אנגות**
**אנגות** (בגעז: **አንጎት**) הוא אזור היסטורי בצפון מרכז אתיופיה. גבולותיו ממוקמים בלאסטה ממערב, אגם חאיק בדרום ותיגראי בצפון.

מקדם ישבו בו האגאו וממלכת אקסום החלה לשלוט באזור משלהי המאה ה-6 ואילך. במסורת האתיופית נחשב האזור לחלק משטחי עדל. האזכורים הראשונים בשמו הנוכחי מגיעים מתקופת הקיסר עמדה ציון הראשון שבתקופתו תושבי אנגות היו כבר לאמהרים נוצרים. במאה ה-16 החלו להתיישב באזור היג'ו מקבוצות אורומו שהגיעו יחד עם צבאות גארן לאזור, לאחר מכן התיישבו באזור המרווה וווצ'לה אף הם מהאורמו. בהמשך אנגות היה לחלק ממחוז יג'ו.

כיום שטח האזור נכלל במחוזות דרום וולו וצפון וולו שבמדינת אמהרה.

הערות שוליים
------------

1. ↑  Taddesses Tamrat, **Church and State in Ethiopia, 1270-1527**, Clarendon Press, 1972, p. 34-35
2. ↑  James Arthur Quirin, The **Evolution of the Ethiopian Jews: a History of the Beta Israel (Falasha) to 1920**, University of Pennsylvania, 1992, מסת"ב 9780812231168, p. 23
3. ↑  Merid Wolde Aregay, "Angot" in **Encyclopaedia Aethiopica: A-C**, Otto Harrassowitz Verlag, 2003, מסת"ב 3447047461, p. 268
קוריאהקוריאה זהו שם קוריאני; שם המשפחה הוא פארק. 

**פארק היי סו** (בקוריאנית: **박해수**; נולד ב-21 בנובמבר 1981) הוא שחקן דרום קוריאני, אשר ידוע בעיקר בזכות תפקידו בסדרת הדרמה "חוכמת הכלא" ובסדרת הטלוויזיה של נטפליקס "משחק הדיונון".

ביוגרפיה
--------

פארק למד תואר ראשון בקולנוע ותיאטרון באוניברסיטת דנקוק(אנ') ובשנת 2007 החל את קריירת המשחק בתיאטרון המוזיקלי.

בשנת 2016 ביצע היי סו הופעת אורח בסדרת הפנטזיה "אגדת הים הכחול".

בשנת 2017, הוא לוהק לתפקיד הראשי בסדרת הדרמה הדרום קוריאנית "חוכמת הכלא" שזיכתה אותו בפרס השחקן החדש הטוב ביותר בפרסי סיאול. 

בשנת 2018 ביצע הופעת אורח בסדרת המדע-בדיוני "זיכרונות מאלהמברה"; שהפכה מהר מאוד לאחת הדרמות הקוריאניות עם הדירוג הגבוה ביותר בתולדות הטלוויזיה בכבלים, וזכתה לשבחים על עלילתה היצירתית והתפניות הבלתי צפויות שלה.

בשנת 2019 שיחק במיני-סדרת האנתולוגיה המקורית של נטפליקס "פרסונה", המציג ארבעה סיפורים שונים מארבע נקודות מבט.

בשנת 2020 גילם את האן בסרט המותחן הדיסטופי "ניצודים" של נטפליקס.

בשנת 2021 הופיע בתפקיד צ'ו סאנג-וו, אחד מהדמויות המרכזיות בסדרת הטלוויזיה "משחק הדיונון" המשודרת בנטפליקס שזכתה להצלחה רבה בעשרות מדינות בעולם; עבור תפקידו הוא זכה לשבחים ואף קיבל מועמדות לפרס אמי לשחקן משנה בסדרת דרמה. באותה שנה התארח באחד מפרקי סדרת הדרמה "נערי המחבט" ומאוחר יותר באותה שנה, גילם את התפקיד הראשי בסדרת הדרמה והפשע "*Chimera"*; אודות בלש נמרץ שמשוכנע כי הפיצוץ שאירע בעירו קשור לתיק מלפני 35 שנים, והוא נחוש בדעתו לחקור את המקרה ולתפוס את הפושע הנתעב.

בשנת 2021, לוהק פארק לגלם את "ברלין" בגרסה הקוריאנית של סדרת הטלוויזיה הספרדית "בית הנייר". הסדרה עלתה בפלטפורמות של נטפליקס ב-24 ביוני 2022.

בשנת 2022 שיחק במותחן הריגול "יאקשה: מבצעים מיוחדים" מבית נטפליקס, בתור האן ג'י-הון, תובע לשעבר במשרד התובע המרכזי של מחוז סיאול וסוכן מטעם שירות הביון הלאומי. בסוף שנה זו, יעלה לאקרנים סרט האקשן "*Phantom*"; בו הוא מככב לצדה של פארק סו-דאם.

קישורים חיצוניים
----------------

ויקישיתוף מדיה וקבצים בנושא **פארק היי סו** בוויקישיתוף
* 

* אתר האינטרנט הרשמי של פארק היי סו (בקוריאנית)
* פארק היי סו, ברשת החברתית אקס (טוויטר)

* פארק היי סו, ברשת החברתית אינסטגרם

* פארק היי סו, במסד הנתונים הקולנועיים IMDb (באנגלית)

* פארק היי סו, באתר Rotten Tomatoes (באנגלית)

* פארק היי סו, במסד הנתונים הקולנועיים KinoPoisk (ברוסית)

הערות שוליים
------------

1. ↑  פארק היי סו ממשחק הדיונון מתעתד לשחק את "ברלין" ב"בית הנייר" הקוריאני

|  |  |
| --- | --- |
| בקרת זהויות עריכת הנתון בוויקינתונים | 
* ISNI: 0000 0004 7733 3081
* NLK: KAC2019B5534
* VIAF: 228157523439727032352
* WorldCat (עם VIAF): 228157523439727032352

 |
**אישטוואן ניארש** (בהונגרית: **Nyers István**;‏ 25 במאי 1924 – 9 במרץ 2005) היה כדורגלן הונגרי, ששיחק בעמדת החלוץ והכנף. אף על פי שערך רק שתי הופעות במדי נבחרת הונגריה הוא נחשב לאחד השחקנים ההונגרים הטובים ביותר בשנות הארבעים והחמישים.

ביוגרפיה
--------

ניארש נולד ב-25 במאי 1924 בפריימינג-מרליבך שבצרפת למשפחה הונגרית שעבדה בתור כורים. אחיו הצעיר ממנו ב-3 שנים, פרנץ ניארש, היה גם כן כדורגלן. כשהיה בן 14 עבר עם משפחתו לבודפשט והחל לשחק במועדון III. קרולטי TUE. הופעת הבכורה הרשמית שלו הגיעה בגיל 17 עם צבדקאי ואסוטאס, שהיה מועדון יוגוסלבי מסובוטיצה ששיחק במערכת ההונגרית לאחר סיפוח המקום על ידי הונגריה במלחמת העולם השנייה. כאשר היוגוסלבים החזירו את סובוטיצה לשליטתם ניארש עבר לגנץ שם שיחק תקופה קצרה לצד לאסלו קובאלה.

לאחר מכן בשנת 1945 עבר לספרטק סובוטיצה איתה ערך משחקי סיור ברחבי סרביה כשהם מנצחים בהם את יריביהם בהפרש שערים גבוה, ולניארש כמות שערים רבה מתוכם. מאוחר יותר באותה שנה חזר להונגריה ושיחק באויפשט עימה זכה באליפות בעונת 1945/46. אחר כך שיחק בויקטוריה ז'יז'קוב מצ'כוסלובקיה ובסטאד פראנסה פריז.

לאחר שנתיים במועדון הצרפתי ניארש עבר לאינטר מילאנו בה היה בשיא הקריירה שלו. הוא התפתח להיות לאחד החלוצים הטובים ביותר שהיו בליגה האיטלקית וכבר בעונתו הראשונה ב-1948/49 כבש 26 שערים וזכה בתואר הכובש המצטיין. בסך הכל ערך במדי הנראזורי 182 הופעות וכבש 133 שערים. בעונות 1952/53 ו-1953/54 זכה עימה באליפות. בשנת 1954 עבר לסרבט ז'נבה ואחר כך לרומא בה שהה שנתיים. בשנת 1957 עבר לספרד לקבוצות הקטאלוניות ברצלונה, טרסה וסבדל בהן לא שיחק כלל. ניארש עשה את סוף הקריירה שלו במועדונים מליגת המשנה באיטליה עד שפרש מכדורגל בשנת 1961.

במדי נבחרת הונגריה ערך שתי הופעות בלבד שבשתיהן כבש. הראשונה הייתה ב-30 בספטמבר 1945 בניצחון 2–7 על רומניה, והשנייה קצת יותר מחצי שנה אחר כך בהפסד 3–2 לאוסטריה.

לאחר הפרישה התגורר מספר שנים במילאנו לפני שהתיישב בסובוטיצה, בה חי עד שנפטר ב-9 במרץ 2005 בגיל 80.

תארים
-----

אויפשט
* אליפות הונגריה: 1945/46

אינטר מילאנו
* אליפות איטליה (2): 1952/53, 1953/54

ברצלונה
* הגביע הספרדי: 1957

אישיים
* מלך השערים בליגה האיטלקית: 1948/49   
 (26 שערים)

קישורים חיצוניים
----------------

ויקישיתוף מדיה וקבצים בנושא **אישטוואן ניארש** בוויקישיתוף

* פרופיל, באתר Transfermarkt
* פרופיל, באתר BDFutbol
* פרופיל, באתר WorldFootball.net
* פרופיל, באתר National Football Teams

|  |  |
| --- | --- |
| בקרת זהויות עריכת הנתון בוויקינתונים | 
* NKC: jo2016917380
* VIAF: 35146825405507632203
* WorldCat: viaf-35146825405507632203

 |
**יונתן ווגמן** (נולד ב-1982) הוא רופא ודוגמן ישראלי.

חייו
----

ווגמן נולד שלישי במשפחה בת ארבעה ילדים. גדל בערד. את שירותו הצבאי עשה בסיירת צנחנים, בתפקיד לוחם ולאחר מכן גם כקצין. התגלה באופן מקרי על ידי צלם אופנה, ודגמן בתחילה לחברת הטיפוח הישראלית "ללין". התפרסם ב-2008 כשנבחר לדוגמן הבית של חברת הביגוד "קסטרו מודל", לצדה של גל גדות, והופיע בפרסומות ותצוגות אופנה של החברה. כן דגמן למספר מגזיני אופנה בעולם.

בשנת 2012 הופיע בקליפ לשיר "Echo" שייצג את צרפת באירוויזיון שהתקיים באותה שנה.

ווגמן הוא ד"ר לרפואה פלסטית מטעם אוניברסיטת תל אביב, בשנת 2011 לקח חלק פעיל במחאת הרופאים.

ווגמן משרת במילואים, כקצין רפואה גדודי של גדס"ר 6551 בחטיבה 551, בדרגת רב-סרן.

ד"ר ווגמן סיים התמחות בכירורגיה פלסטית ואסתטית בבית חולים הדסה עין כרם ועבד כרופא בכיר במחלקה.

כיום ד"ר יונתן ווגמן הוא כירורג פלסטי המתמחה בניתוחים אסתטיים, כגון מתיחת פנים וניתוחי חזה, ביצוע טיפולים לא ניתוחיים ומשמש כראש תחום האסתטיקה ב-TLV מדיקל סנטר.

חיים אישיים
-----------

בשנת 2011 נישא לליטל ויליגר. לזוג שלושה ילדים.

קישורים חיצוניים
----------------

| מיזמי קרן ויקימדיה |
| --- |
| ויקיציטוט ציטוטים בוויקיציטוט: **יונתן ווגמן** |
| ויקישיתוף תמונות ומדיה בוויקישיתוף: **יונתן ווגמן** |

* האתר הרשמי של יונתן ווגמן
* נעמה לנסקי, נער הפוסטר של הציונות, באתר הארץ, 25 ביוני 2008
* תמי שמש-קריץ, טונה של אהבה, באתר nrg‏, 22 באוקטובר 2011
* קרן נתנזון, יונתן ווגמן: "עדיין מתרגש, אבל אחרת", באתר ynet, 16 באוגוסט 2012
* לי מור, צפו: מה גרם ליונתן ווגמן לחזור לדגמן?, באתר ישראל היום, 18 באוגוסט 2020

הערות שוליים
------------

1. ↑  ד"ר יונתן ווגמן, באתר TLV מדיקל סנטר
**טרמינל הרכבת סנט פנקראס** (אנגלית: St Pancras railway station) הוא תחנת רכבת ברובע קמדן שבלונדון. המבנה ידוע בעיצוב הוויקטוריאני שלו, ונמצא ליד הספרייה הבריטית ותעלת ריג'נטס. בשילוב עם תחנת קינגס קרוס הסמוכה, תחנה זו מהווה עורק תחבורה ראשי בלונדון.

היסטוריה
--------

לפני שנות השישים של המאה התשע עשרה לחברת הרכבות "מידלנד" הייתה רשת ענפה במרכז בריטניה ובדרום-מערב יורקשייר ולנקשייר, אך ללא חיבור משלה ללונדון. היא הייתה תלויה בחברות אחרות להגעה לשם. היריד העולמי, שנערך בשנת 1862, יצר עיכובים בקטע הקו שהוביל ללונדון, וחברת מידלנד התחילה בתכנון קו מבדפורד ללונדון, שכלל יצירת תחנה חדשה. בשנת 1868 החלה בניית בית מלון ליד התחנה. בעקבות האיחוד של חברת מידלנד עם חברת הרכבת "לונדון וצפון מערב", התחנה העיקרית בלונדון של החברה החדשה הייתה תחנת יוסטון, וסנט פנקראס נחשבה ללא נחוצה. המלון "מידלנד גרנד הוטל" נסגר בשנת 1935 והפך לבניין משרדים. ב-2011 נחנך במקומו מלון "סנט פנקראס רנסאנס לונדון הוטל".

### עידן היורוסטאר

במקור תוכניות מסילת "מהירות גבוהה 1" כללו מנהרה שתוביל לתחנה תת-קרקעית מתחת לתחנת קינגס קרוס, אך בעקבות הצעתו של מייקל הזלטיין לביצוע התחדשות עירונית במזרח לונדון המסילה תוכננה מחדש, ואיפשרה שימוש בסנט פנקראס כתחנת קצה באמצעות שימוש בקו צפון לונדון כנקודת גישה. ג'ון מקגרגור טען שרעיון זה "קשה לביצוע ופוגע באיכות הסביבה", אך הרעיון לשימוש בסנט פנקראס כתחנת קצה נשאר, אך הקו יגיע לתחנה דרך דגנהאם וסטרטפורד. התחנה עוצבה מחדש לשימוש יורוסטאר ויבלין בין 2001 ו-2007, כששירותי התיימז לינק הועברו לקינגס קרוס. התחנה נפתחה מחדש כתחנת סנט פנקראס הבינלאומית ב-14 בנובמבר 2007, ורציפי רכבות תיימז לינק נפתחו ב-9 בדצמבר באותה שנה.

קישורים חיצוניים
----------------

ויקישיתוף מדיה וקבצים בנושא **תחנת הרכבת סנט פנקראס** בוויקישיתוף
* 

* אתר האינטרנט הרשמי של תחנת הרכבת סנט פנקראס

| תחנות רכבת בלונדון |
| --- |
| תחנות בניהול נטוורק רייל | רחוב קנון • צ'רינג קרוס • יוסטון • רחוב פנצ'רץ' • קינגס קרוס • רחוב ליברפול • גשר לונדון • פדינגטון • ויקטוריה • ווטרלו • סנט פנקראס |
| תחנות נוספות | בלקפריירס • מרילבון • מורגייט |
**דניאל שאקיל ג'בארי פיליפס** (באנגלית: **Daniel Shaquille Jabari Phillips**; נולד ב-18 בינואר 2001 בלונדון שבאנגליה) הוא כדורגלן טרינידדי-אנגלי המשחק בעמדת הקשר האחורי בקבוצת סט. ג'ונסטון מליגת העל הסקוטית ובנבחרת טרינידד וטובגו.

חיים אישיים
-----------

פיליפס הוא בן דוד מדרגה שנייה של כדורגלן נבחרת טרינידד וטובגו לשעבר איאן קוקס (אנ').

קריירת מועדונים
---------------

פיליפס גדל במחלקות הנוער של צ'לסי וווטפורד. ב-22 באוגוסט 2019 הושאל המל המפסטד טאון מהנשיונל ליג דרום עד לחודש ינואר 2020, הוא ערך חמש הופעות ליגה והבקיע שער אחד במדי המועדון.

ב-11 בספטמבר 2020 ערך פיליפס את הופעת הבכורה שלו בווטפורד, בניצחון 1-0 על מידלסברו במסגרת המחזור הראשון בפוטבול ליג צ'מפיונשיפ לעונת 2020/2021. בסך הכל ערך שתי הופעות ליגה במדי המועדון.

ב-23 ביולי 2021 הושאל פיליפס לג'ילינגהאם מהפוטבול ליג הראשונה למשך עונת 2021/2022. הוא ערך 24 הופעות ליגה במהלך תקופת ההשאלה.

ב-10 באוגוסט 2022 חתם פיליפס על חוזה לשנתיים בסט. ג'ונסטון מליגת העל הסקוטית. ב-13 באוגוסט ערך את הופעת הבכורה שלו במועדון, בהפסד 4-0 לגלאזגו ריינג'רס במסגרת המחזור השלישי בליגה לעונת 2022/2023. בעונתו הראשונה במועדון ערך 23 הופעות ליגה.

קריירה בינלאומית
----------------

ב-25 במרץ 2021 ערך פיליפס את הופעת הבכורה שלו בנבחרת טרינידד וטובגו, בניצחון 3-0 על נבחרת גיאנה במסגרת מוקדמות מונדיאל 2022.

קישורים חיצוניים
----------------

* פרופיל, באתר Transfermarkt
* פרופיל, באתר Soccerway
* פרופיל, באתר National Football Teams

הערות שוליים
------------

1. ↑  Phillips: A composed and gifted academy graduate set for international call באתר The athletic, ‏ 15 בספטמבר 2020 (באנגלית)
2. ↑  PHILLIPS SIGNS בחשבון הטוויטר הרשמי של המל המפסטד טאון, 22 באוגוסט 2019 (באנגלית)
3. ↑  Gills land Watford prospect on loan באתר הרשמי של ג'ילינגהאם, 23 ביולי 2021 (באנגלית)
4. ↑  St Johnstone boss Callum Davidson pleased to sign 'combative' Daniel Phillips באתר BT Sport, ‏ 10 באוגוסט 2022 (באנגלית)
**פּאראלוֹס** (ביוונית: ἡ πάραλος, בלטינית: paralus) הייתה טריארה אתונאית, ששימשה כאוניית קודש ומלאכות של הצי האתונאי בשלהי המאה ה-5 והמאה ה-4 לפנה"ס. אנשי צוותה נודעו בדעותיהם הפרו-דמוקרטיות הנחרצות. הספינה מילאה תפקיד חשוב בכמה מאירועי המלחמה הפלופונסית.

"פאראלוס" נזכרת במקורות הספרותיים והאפיגרפיים של התקופה הקלאסית יותר מכל ספינה יחידאית אחרת; היא הסיעה כמעט את כל המשלחות הדיפלומטיות של אתונה במאות ה-5 וה-4 לפנה"ס, ובמרביתן - כפי הנראה - מילא גזבר הפאראלוס, הטאמיאס (tamias), את תפקיד השליח הראשי.

אנשי הצוות של האונייה, הפאראלוֹי (paraloi), נתפרסמו בדעותיהם הדמוקרטיות הרדיקליות, ואפשר שאחדות דעים זו נבעה מהיותם בני שבט אחד ושמו הפאראלוי. אותם מלחים שימשו גורם חשוב בסיכול ההפיכה האוליגרכית בסאמוס ב-411 לפנה"ס. ברם, כשהגיעו עם הידיעות על המקרה לאתונה, גילו כי השלטון בעירם נתפס על ידי הסיעה האוליגרכית והם נאסרו; אחד מאנשי הצוות הצליח להימלט משביו ולמסור לצי האתונאי בסאמוס את שארע, ובכך נפתחה תקופה של קרע גלוי בין העיר לבין הצי המלחמתי.

ב-405 לפנה"ס הייתה הפאראלוס אחת מעשר אוניות שהצליחו להיחלץ ולהימלט לאחר תבוסת הצי האתונאי בפיקוד קונון בקרב אייגוספוטמוי; הספינה נשלחה אל אתונה כדי להודיע על המפלה, ועוררה עם הגיעה פאניקה ובהלה בקרב אזרחי העיר ותושביה.

מקורות
------

* Kagan, Donald. *The Peloponnesian War*. Penguin Books, 2003 .
* Jordan, Borimir, *The Athenian Navy in the Classical Period.* Berkeley, University of California Press, 1975 .
* Xenophon, *Hellenica.* Translated by C.L. Brownson. The Loeb Classical Library. Cambridge (MA), Harvard University Press and London, William Heinemann Ltd, 1918.
* Xenophon, *History of My Times (Hellenica).* Translated with an introduction by Rex Warner. Penguin Books, 1966.

ראו גם
------

* אוניות קודש אתונאיות

הערות שוליים
------------

1. ↑  Jordan, *Athenian Navy*, p. 172 .
2. ↑  Jordan, *Athenian Navy*, pp. 174-175 .
3. ↑  Xenophon, *Hellenica*, 2.2.3 .
**אלרואי כהן** (נולד ב-7 בינואר 1989) הוא כדורגלן עבר ישראלי ששיחק בעמדת הקשר ההתקפי.

קריירה
------

כהן התחיל את דרכו בכדורגל בקבוצת הילדים של קצרין, המועצה בה נולד. לאחר מכן עלה לקבוצת הנוער של מכבי תל אביב, ושיחק גם בקבוצות הנוער של הכח רמת גן ובית"ר טוברוק. לאחר מכן חזר כהן לצפון ועבר לשחק בקבוצת הנוער של עירוני קריית שמונה, עמה עלה לליגת העל לנוער. בעונת 2009/2010 עלה לקבוצה הבוגרת ששיחק בליגה הלאומית, והיה שחקן מרכזי מאוד בהתקפת הקבוצה, ואף עלה איתה לליגת העל.

בתחילת עונתו הראשונה בליגת העל, 2010/2011, התפרסם כהן בעיקר בזכות הניצחון של קבוצתו על הפועל תל אביב באצטדיון בלומפילד במחזור הרביעי, בו בישל שני שערים. לאחר המשחק זומן לנבחרת ישראל על ידי המאמן לואיס פרננדז. ב-9 באוקטובר 2010 ערך כהן את הופעת הבכורה שלו בנבחרת, כשפתח בהרכב נגד נבחרת קרואטיה במסגרת מוקדמות יורו 2012, ובסך הכל ערך ארבע הופעות במדי הנבחרת.

לאחר שכבש 7 שערים עד לאמצע עונתו הראשונה בליגת העל, בסוף חלון העברות של ינואר 2011 רכשה הפועל תל אביב את כהן תמורת 800 אלף אירו ו-20% מסכום המכירה העתידית של איתי שכטר, וכהן חתם במועדון לארבע וחצי עונות. ב-14 בפברואר 2011 ערך את הופעת הבכורה שלו במועדון, כשנכנס כמחליף בפתיחת המחצית השנייה בניצחון 2–0 על מכבי פתח תקווה. שלושה חודשים לאחר שעבר לתל אביב, זכה עם הקבוצה בגביע המדינה.

את שערו הראשון בהפועל תל אביב כבש ביולי 2011, בניצחון 4–0 על ואדוץ מליכטנשטיין במסגרת מוקדמות הליגה האירופית. בעונת 2011/2012, לאחר עזיבתם של מרבית כוכבי הקבוצה שעברו לקבוצות באירופה, קיבל כהן מקום קבוע בהרכב הקבוצה וזכה עמה בגביע שני ברציפות. כהן פתח בהרכב בניצחון 2–1 על מכבי חיפה במשחק הגמר. הוא סיים את העונה עם שישה שערי ליגה ושישה בישולים, כשהקבוצה סיימה כסגניתה של קבוצתו הקודמת מקריית שמונה. בעונת 2012/2013 חל פיחות במעמדו של כהן בהרכב הקבוצה. הוא לא כבש שערים בעונה זו, ובחודשיים האחרונים של העונה לא שותף כלל במשחקי הקבוצה.

ב-1 באוגוסט 2013 שוחרר כהן מהפועל תל אביב, לאחר שנתיים וחצי במועדון, וב-15 בספטמבר חתם לעונה אחת במכבי פתח תקווה. כהן לא הצליח להשתלב במכבי פתח תקווה, ולאחר עונת 2013/2014, בה שותף בשבעה משחקי ליגה בלבד, שוחרר מהמועדון.

לאחר יותר משנה שלא שיחק, ב-30 ביוני 2015 הודיע כהן על פרישה ממשחק פעיל בגיל 26.

חיים אישיים
-----------

ב-23 במאי 2013 נישא לדוגמנית שיר אלמליח. ב-20 בדצמבר 2016 השניים התגרשו.

תארים
-----

עירוני קריית שמונה
* גביע הטוטו (ליגה לאומית): 2009/2010

הפועל תל אביב
* גביע המדינה: 2010/2011, 2011/2012

קישורים חיצוניים
----------------

* פרופיל, באתר ההתאחדות לכדורגל בישראל
* פרופיל, באתר Transfermarkt
* פרופיל, באתר Soccerway
* פרופיל, באתר National Football Teams
* משה בוקר, ליגת העל: החיים הטובים של אלרואי כהן בעירוני קריית שמונה, באתר הארץ, 27 בספטמבר 2010
* רון עמיקם ואלברט מנחם, האדום שבטנק: אלרואי כהן בדרך למעלה, באתר nrg‏, 8 בפברואר 2011
* ארז נעמן, ‏איפה הילד: עלייתו ונפילתו של אלרואי כהן, באתר ONE‏, 12 באפריל 2014

הערות שוליים
------------

1. ↑  רון עמיקם, אלרואי כהן חתם בהפועל תל אביב, באתר nrg מעריב, ‏ 8 בפברואר 2011
2. ↑  עמית גולדשטיין ואופיר סער‏, הפועל תל אביב: אלרואי כהן שוחרר רשמית, באתר וואלה!‏, 1 באוגוסט 2013
3. ↑  חן ששון, ‏אלרואי כהן חתם במכבי פ"ת: לא איבדתי את זה, באתר ONE‏, 15 בספטמבר 2013
4. ↑  אלרואי כהן פורש בגיל 26: "שלם עם ההחלטה", באתר ynet, 30 ביוני 2015
5. ↑  רון עמיקם, ‏אלרואי כהן בראיון פרישה מכדורגל: "אתמקד בקריירה של שיר אלמליח", באתר גלובס, 30 ביוני 2015
איוה איקוקו טוג'ורי, "שושנת טוקיו" הידועה ביותר, בשיחה לאחר המלחמה עם חיילים ועיתונאים אמריקנים.
**שושנת טוקיו** (באנגלית: **Tokyo Rose** ביפנית: **東京ローズ**) היה שם כללי שנתנו כוחות בעלות הברית (ובפרט אנשי הכוחות המזוינים של ארצות הברית) אשר לחמו במסגרת המערכה באסיה ובאוקיינוס השקט במלחמת העולם השנייה, לשדרניות דוברות אנגלית אשר פעלו בשירות התעמולה של האימפריה היפנית. השידורים כוונו אל בעלות הברית מתוך הכוונה לפגוע במורל החיילים. עם זאת, לא היו להם השפעה שכזו והן אף שעשעו את החיילים האמריקנים שנהנו משידורים בשפה אנגלית טובה, בעוד אל התוכן התייחסו בביטול או ניסו להבין בין השורות כיצד מתייחסים היפנים לפעולותיהם הצבאיות. מרבית השידורים הללו שודרו במסגרת תוכנית שנקראה "שעת האפס" (אנ'), והם לוו במוזיקה עממית אמריקאית ובפרשנויות על חדשות מאמריקה.

היו בערך 12 נשים שפעלו במסגרת זו, אולם הכינוי "שושנת טוקיו", מזוהה יותר מכל עם איוה איקוקו טוג'ורי. איוה הייתה אזרחית אמריקאית, אולם נתקעה ביפן עם פרוץ המלחמה. היא דיברה במסגרת "שעת האפס" במשך 75 דקות בין 6:00 ל-7:15 אחר הצהריים על פי שעון טוקיו, והייתה פופולרית במיוחד בשל האנגלית המשובחת שלה. היא שידרה תחת השם "אנני היתומה". לאחר המלחמה היא נשפטה בארצות הברית, אולם ככל הנראה היא הוכרחה לעבוד בשירות התעמולה היפני בעל כורחה. לאורך כל המלחמה היא סרבה לוותר על אזרחותה האמריקאית, ולעיתים עיוותה באמצעות לשונה או לחייה את המילים בשידוריה, כך שהן נשמעו מגוחכות. או הזהירה את המאזינים שהיא מנסה להשפיע על המורל שלהם.

חלק מהמפקדים האמריקאים מצאו את השידורים מדאיגים, כיוון שהיפניות ידעו לנקוב בשמות של יחידות ומספרים בדיוק מפתיע. אם כי לא נמצאו הקלטות המאשרות טענה זו. האמריקנים מצידם הפעילו שדרנית יפנית ששידרה שידורי תעמולה בשפה היפנית תחת השם מיטו יאשימה (אנ'). בתקופת הכיבוש האמריקאי ביפן, הייתה פופולרית תוכנית רדיו אמריקאית שנקראה "משה טוקיו" (Tokyo Mose) אשר הייתה פרודיה על שושנת טוקיו ונועדה לבדר את החיילים האמריקאים המוצבים ביפן. התוכנית שודרה בידי עיתונאי בשם וולטר קנר (Walter Kaner).

השוואות מקובלות ל"שושנת טוקיו" הם "לורד האו האו" (Lord Haw-Haw), כינוי לעג שבו השתמשו בבריטניה כלפי שדרי תעמולה של גרמניה הנאצית ששודרו בידי שדרנים בריטים (ברובם בידי ויליאם ג'ויס), ו"אקסיס סאלי" (Axis Sally), כינוי בו כינו את שידוריהן בשפה האנגלית של מילדרד גילארס (אמריקנית-גרמנית שפעלה בשירות גרמניה) וריטה זוקה (אנ') (שפעלה בשירות איטליה הפשיסטית).

ראו גם
------

* קול הרע"ם מקהיר

קישורים חיצוניים
----------------

ויקישיתוף מדיה וקבצים בנושא **שושנת טוקיו** בוויקישיתוף
* מבחר מהשידורים

הערות שוליים
------------

1. 1 2 3  Iva Toguri d’Aquino and "Tokyo Rose"
2. 1 2  Tokyo Rose 1944
3. ↑  6 World War II Propaganda Broadcasters
4. ↑  The Legend of Tokyo Rose
5. ↑  Walter Kaner, Gazette Columnist, Foundation Head Dies
אגם **נוֹנג פָא** (בשפה הלאית: ໜອງຟ້າ) או אגם **נוֹנגפָאטוֹם** (ໜອງປະທຸມ) הוא אגם לוע וולקני ומשמעות שמו היא: האגם הכחול, בשל העובדה שצבעו כחול במרבית ימי השנה. 

**מיקום**

האגם נמצא בהרי מחוז סָאנקְסָאי, בפרובינציית אָטָפֶּּאוּ - Attapeu (ອັດຕະປື), בדרום מזרח לאוס, באזור שימור המגוון הביולוגי הלאומי - דונג אמפאם (Dong Ampham National Biodiversity Conservation Area), שהוקמה באוקטובר 1993. האגם נמצא כ-12 קילומטרים מהגבול הווייטנאמי,

**תיאור**

האגם נמצא בגובה של 1,154 מטר מעל פני הים. ממדיו אינם ידועים. יש האומרים שהעומק המרבי של האגם הוא 78 מטר, אך המקומיים טוענים שהעומק אינו ידוע, לאחר שניסו ללא הצלחה, למדוד את העומק בעזרת מוטות במבוק.

במהלך מלחמת וייטנאם הוא שימש את הכוחות הצפון וייטנאמים כתחנת מנוחה, ללוחמים שנפגעו על נתיב הו צ'י מין. האגם שימש גם כנקודת ציון בניווט של טייסים אמריקאים שכינו אותו "אגם הדולר", משום שהיה עגול.

האגם אפוף באגדות, והתושבים נמנעים מלרחוץ בו מחשש שחזיר-נחש ענקי ששוכן בו, יטרוף אותם. מנגד, אנשי השבטים ההרריים באזור טוענים שהרחצה באגם מעניקה נעורים נצחיים.

1. ↑  Nong Fa Lake - 4 Things to Know Before Visiting, Travalour, ‏נצפה 29 נובמבר 2023
2. 1 2  Learn More About Nong Fa Lake in Laos, Hannaone
**מועדון כדורגל חולון ירמיהו** או **מ.כ. חולון ירמיהו** היא קבוצת כדורגל ישראלית מהעיר חולון, אשר משחקת, נכון ל-2023, בליגה א' דרום. הקבוצה הוקמה ב-2014 ומאז 2017 משחקת בליגה א'.

היסטוריה
--------

בעבר היו קיימות מספר קבוצות בולטות המייצגות את העיר חולון: משנות ה-40 ועד שנות ה-80 הבולטת שבהם הייתה הפועל חולון. ב-1985 התמזגה הפועל חולון עם צפרירים חולון שהוקמה בשנות ה-70 ושיחקה בליגות הנמוכות יותר, להקמת קבוצת הפועל צפרירים חולון שעלתה תוך שנתיים עד לליגה הבכירה, שם שיחקה הקבוצה לסירוגין במשך עונות בודדות בכל פעם, עד לשנות ה-2000, אז ירדה הקבוצה לליגה הארצית ומשם התדרדרה עד לליגות א' וב'.

בשנת 2014 אנשי העסקים איציק ששון ועופר דליאן, שהיו גם הספונסרים של קבוצת כדורגל החופים עירוני חולון ששיחקה בליגה הישראלית בכדורגל חופים, ייסדו קבוצת כדורגל נוספת בעיר בשם **מועדון כדורגל יניב חולון** ("מ.כ. חולון"). מטרת הקבוצה הייתה ניסיון להחזיר למודעות את קבוצת העבר הפועל חולון, אך נאסר עליה לכנות את עצמה בשם זה מכיוון שזכויות על השם השתייכו להפועל צפרירים חולון שעדיין התקיימה. מדי הקבוצה וסימלה היו בצבעי סגול וצהוב, בהשראת צבעי קבוצת הכדורסל הבכירה של העיר, הפועל חולון. בתום עונתה הראשונה בליגה ג' עלתה יניב חולון לליגה ב'. אולם במקביל בתום עונת 2015/2016 ירדה קבוצת צפרירים חולון לליגה ג', ובפגרת הקיץ בוצע איחוד של צפרירים חולון עם מ.כ. חולון שהייתה אז בליגה ב' ועל כן הקבוצה המאוחדת ששמה היה **הפועל צפרירים חולון יניב** והיא שיחקה בליגה ב'. צבעי הקבוצה המאוחדת היו סגול וצהוב, צבעיה של מ.כ. יניב חולון. הקבוצה הצליחה לעלות לליגה א' בעונת 2016/2017, אולם האיחוד פורק בסיום עונה זו, כאשר יניב חולון עלתה לליגה א', וצפרירים חולון הוקמה מחדש והחלה את דרכה מחדש בליגה ג'.

בשלוש השנים הראשונות להקמתה נקראה הקבוצה על שמו של יניב זיתוני, בנו של מחזיק תיק הספורט בעיריית חולון, קובי זיתוני. בשנת 2017 שינתה הקבוצה את שמה ל**מועדון כדורגל חולון ירמיהו** על שמו של כוכב העבר החולוני ומי שהיה עוזר מאמן הקבוצה, חיים ("הסילון") ירמיהו, שהלך לעולמו ממחלה קשה ב-2016.

ראו גם
------

* הפועל צפרירים חולון
* הפועל חולון
* מכבי חולון

קישורים חיצוניים
----------------

* 

* מועדון כדורגל חולון ירמיהו באתר ההתאחדות לכדורגל בישראל
* מ.כ. חולון, ברשת החברתית פייסבוק

הערות שוליים
------------

1. ↑  כבר נגמר: הרומן הקצר של צפרירים ויניב, שמוליק מזרחי, Mynet חולון - ספורט, 13 ביולי 2017
2. ↑  היסטוריה: מכבי ירמיהו חולון פותחת עונה ראשונה בליגה א', איציק עזרא, אתר השקמה-חולון, 7 בספטמבר 2017

| ליגה א' דרום בכדורגל - עונת 2023/2024 |
| --- |
| 

|  |
| --- |
| הפועל כפר שלם • הפועל אשדוד • הפועל הרצליה • עירוני מודיעין • הפועל בקעת הירדן • הפועל מרמורק • מכבי יבנה • מכבי עירוני אשדוד • מכבי שעריים • ירמיהו חולון • מ.ס. דימונה • שמשון תל אביב • שמשון כפר קאסם • מכבי קריית מלאכי • בית"ר נורדיה ירושלים • הפועל לוד |

 |
שגיאות פרמטריות בתבנית:מחשב   
שימוש בפרמטרים מיושנים [ גודל ] 

**סמסונג גלקסי נוט 4** (באנגלית: **Samsung Galaxy Note 4**) הוא טלפון חכם מבוסס מסך מגע מתוצרת סמסונג, ופאבלט הדגל הרביעי שלה. למכשיר מסך 5.7 אינץ' ברזולוציית Quad-HD, מעבד סנאפדרגון 805 מרובע ליבות תוצרת קוואלקום או Exynos 5433 מתומן ליבות תוצרת סמסונג (שבהמשך שמו שונה לאקסינוס 7) לבחירה, מצלמת 16 מגה-פיקסל, חיישן טביעות אצבע, וסוללת ליתיום-יון 3,220 מיליאמפר. הנוט 4 הוכרז בתערוכת IFA 2014 בספטמבר 2014 והושק בהמשך השנה.
בישראל המכשיר הושק ב-27 באוקטובר 2014.

תכונות
------

### תוכנה

המכשיר מגיע עם אנדרואיד 4.4.4 עם הממשק העילי של סמסונג, Touchwiz (אנ') בגרסה החדשה, ותומך בעט הסטיילוס S-Pen. כמו מכשיר ה-Note 3, הוא תומך במחוות אוויר וחיישנים. המכשיר מגיע עם העוזרת הווירטואלית S-Voice וכן Google Now, כשלחיצה כפולה על מקש הבית תפעיל את S-Voice ולחיצה ארוכה תפעיל את Google Now.

### מפרט טכני

המכשיר בעל מסך 5.7 אינץ' ברזולוציה Quad HD 1440X2560, עם מסך Gorilla Glass 4 בדומה ל-Galaxy Alpha, מצלמת המכשיר היא מצלמת 16 מגה-פיקסל עם צילום וידאו 4K ומייצב תמונה משופר יותר מאי פעם+פלאש LED. המצלמה הקדמית ברזולוציה גבוהה יחסית של 3.7 מגה פיקסל עם הגדלת הזווית במצלמה מ-77° ל-90° ואפשרות ל-"סלפי פנורמי" ב-120°. המכשיר כולל חיישן טביעות אצבע, חיישני דופק, קרינת שמש, לחץ, חמצן, לחץ דם ועוד, וכן חיישן Air Gestures. למכשיר 3G Ram ומעבד מרובע ליבה סנאפדרגון 805 במהירות 2.7 GHz של Qwalcom או מעבד סמסונג אקסינוס 5433 מתומן ליבות עם ארבע ליבות 1.9 ג'יגה הרץ וארבע ליבות במהירות 1.3 ג'יגה הרץ שרץ על אנדרואיד 4.4.4. למכשיר אחסון פנימי 32 ג'יגה, וניתן להרחבה לעד 128GB נוספים באמצעות כרטיס Micro-SD. המכשיר מגיע עם העט המיוחד המותאם למכשיר S-Pen (אנ'). למכשיר סוללת 3,220 מיליאמפר ומידותיו: גובה 153.5 מ"מ רוחב 78.6 מ"מ ועוביו 8.5 מ"מ. המכשיר יושק בצבעים שחור, לבן, ורוד וזהב.
.

ראו גם
------

* סמסונג גלקסי
* Samsung Galaxy Note 3
* Samsung Galaxy Note Edge

קישורים חיצוניים
----------------

ויקישיתוף מדיה וקבצים בנושא **סמסונג גלקסי נוט 4** בוויקישיתוף
* 

* אתר האינטרנט הרשמי של סמסונג גלקסי נוט 4

הערות שוליים
------------

1. ↑  מפרט המכשיר באתר GSMArena
2. ↑  מפרט המכשיר בעברית באתר מנטליקה

|  |  |
| --- | --- |
| בקרת זהויות עריכת הנתון בוויקינתונים | 
* GND: 1069212261

 |
**2014 UZ224** (כינוי לא רשמי **"דידי" DeeDee**) הוא גוף טרנס-נפטוני בחגורת קויפר שהתגלה על ידי צוות מאוניברסיטת מישיגן במסגרת פרויקט "סקר לחיפוש אנרגיה אפלה" (אנ'). גוף זה בעל סבירות גבוהה להחשב ככוכב לכת ננסי במערכת השמש. נכון לשנת 2021 הוא הגוף השלישי המרוחק ביותר מהשמש, מרחקו הנוכחי הוא 89.7 יחידות אסטרונומיות (לאחר V774104 ‏ (103 יחידות אסטרונומיות) ואריס (96.2 יחידות אסטרונומיות) ).

גילוי
-----

במסגרת סקר למיפוי וחיפוש אנרגיה אפלה ("Dark Energy Survey") נעשה צילום ואיתור של גופים רבים במערכת השמש. הצוות, בראשותו של דויד גרדס מאוניברסיטת מישיגן ביצע חיפוש באמצעות מכשיר מיוחד הנקרא "מצלמת אנרגיה אפלה" (DECam), הנועדה לבחון את קצב התפשטות היקום.
לאחר מספר תצפיות שבוצעו בין השנים 2013–2016, בוצע עיבוד מידע על התמונות. בעזרת תוכנה מיוחדת אשר פותחה לאיתור עצמים זזים בתוך המידע, ניתן לגלות עצמים חדשים בחגורת קויפר ובינם 2014 UZ224.

מהמידע ורצף התצפיות שהתקבל ניתן היה להכריז על מסלולו של 2014 UZ224. הIAU הכריז כי הוא עומד ברוב הקריטריונים הנדרשים לקביעת כוכב לכת ננסי. בינם: 

1. הוא מקיף את השמש
2. אינו ירח של כוכב לכת אחר
3. הוא לא פינה את סביבתו

הקריטריון האחרון, דורש כי יהיה ל2014 UZ224 מספיק מסה כדי שצורתו תהיה עגולה, ונכון לאוקטובר 2016, אין מספיק מידע לקבוע זאת. עם זאת, בזמן ההכרזה על מציאת הגוף (אוקטובר 2016), אמרו החוקרים כי לגוף יש בקוטר של למעלה מ-400 ק"מ, וכי הם מאמינים שבעזרת המידע מטלסקופ החלל ALMA הם יצליחו להוכיח גם את נקודה זו.

מסלול
-----

נכון לאוקטובר 2016, 2014 UZ224 נמצא במרחק של 91.6 AU מהשמש והוא מתקרב אליה במסלולו. לפי החישובים, יש צפי כי הפריהליון יתרחש בסביבות שנת 2142, במרחק של 38 AU.  
 
נכון ל-2016, זהו הגוף השלישי במרחקו מהשמש, לאחר אריס ו-V774104, אף על פי שמרחקו הממוצע מהשמש גדול יותר מזה של אריס.
הבהירות המוחלטת שלו היא 3.5, ואילו הבהירות הנראית היא 23.2.

קישורים חיצוניים
----------------

ויקישיתוף מדיה וקבצים בנושא **2014 UZ224** בוויקישיתוף
* דף מידע על 2014 UZ224

הערות שוליים
------------

1. 1 2 3 4
2. 1 2 3 4  דף מידע על 2014 UZ224
3. ↑  Distant Object 'DeeDee' Makes the Dwarf Planet Grade, אפריל 2017, Space.com
4. ↑  אבי בליזובסקי, ‏התגלה כוכב לכת ננסי חדש בקצה מערכת השמש, באתר "הידען", 12 באוקטובר 2016

| **מערכת השמש** |
| --- |
| 

|  |
| --- |
| (לא בקנה המידה המקורי; מיקום הסמן על כל אחד מהגופים, יציג את שמו)
**השמש** • כוכב חמה • נוגה • כדור הארץ • מאדים • קרס • צדק • שבתאי • אורנוס • נפטון • פלוטו • האומיה • מאקה-מאקה • אריס
**ירחים** (הירח, ירחי מאדים, ירחי צדק, ירחי שבתאי, ירחי אורנוס, ירחי נפטון, ירחי פלוטו, ירחי האומיה, MK 2, דיסנומיה)
**טבעות פלנטריות** (טבעות צדק, טבעות שבתאי, טבעות אורנוס, טבעות נפטון, טבעות ריאה)
כוכב לכת • כוכב לכת ננסי • גופים קטנים במערכת השמש: מטאורואיד • כוכבי לכת מינוריים (אסטרואיד • קנטאור • גופים טרנס-נפטוניים: חגורת קויפר, הדיסק המפוזר) • שביט (עננת אורט)
כוכבי לכת ארציים • ענקי הגזים (ענקי הקרח) • גופים טרנס-נפטוניים (פלוטינו, פלוטואיד, גופים בחגורת קויפר, גופים בדיסק המפוזר, גופים בעננת אורט)
**מערכת השמש הפנימית** (כוכבי הלכת הארציים, חגורת האסטרואידים) • **מערכת השמש התיכונה** (ענקי הגזים) • **מערכת השמש החיצונית** (חגורת קויפר, הדיסק המפוזר, עננת אורט) |

 |
| **ראו גם: פורטל מדעי החלל** |
**רביטל ויטלזון-יעקבס** (נולדה בשנת 1979) היא סטנדאפיסטית, סופרת ועיתונאית ישראלית.

ביוגרפיה
--------

רביטל ויטלזון-יעקבס נולדה בשיכון בבלי בתל אביב ליצחק ושרה ויטלזון במשפחה ציונית דתית ליברלית. היא בוגרת תואר ראשון בפסיכולוגיה וספרות, ועבדה שנים רבות כמנהלת וקניינית ברשת סטימצקי. את קריירת הסטנד-אפ החלה במופע בשם "מלכת הביצה", ועם עליית הפייסבוק החלה מעלה פוסטים משעשעים על אימהות, ילדים, זוגיות והחיים עצמם. במקביל, הייתה לרביטל פינת רדיו בשם "הרבנית ויטלזון" בתוכנית של טל ברמן ואביעד קיסוס ב-Eco99fm, ופינה בתוכניות טלוויזיה - בה הייתה ממליצה על ספרים.

בשנת 2015 יצאה ויטלזון במופע הסטנדאפ שלה - "סטנדאפ להורים עייפים", איתו היא מופיעה ברחבי הארץ עד היום. במופע מדברת רביטל על סוגיות מחיי המשפחה, הזוגיות, וההורות. בנוסף, כותבת רביטל במוסף מוצ"ש של העיתון מקור ראשון, והיא אושיית פייסבוק ואינסטגרם. החל משנת 2018 מפרסמת ויטלזון "סרטוני אוטו", בהם היא יושבת ברכב המשפחתי ומדברת על נושאים שונים מעולם התוכן שלה.

ויטלזון יעקבס הוציאה לאור שלושה ספרים: "תגידי מה את רוצה" (2018),"למה דווקא אני" (2020) ו"פי שניים" (2022).

ויטלזון יעקבס מחזיקה קו מוצרים תחת המותג "מלכה", שמשווק מגוון מוצרי פנאי - כוסות, מחברות, חולצות, ספלים, מגשים ועוד.

דמותה של ויטלזון יעקבס זכתה לחיקוי בתוכנית הסאטירה ארץ נהדרת.

חיים אישיים
-----------

רביטל ויטלזון-יעקבס מתגוררת במושב כפר הרא"ה שבעמק חפר, נשואה לנדב ואמא לחמישה ילדים.

קישורים חיצוניים
----------------

* אתר האינטרנט הרשמי של רביטל ויטלזון-יעקבס
* רביטל ויטלזון-יעקבס, ברשת החברתית פייסבוק
* רביטל ויטלזון-יעקבס, ברשת החברתית אקס (טוויטר)
* רביטל ויטלזון-יעקבס, ברשת החברתית אינסטגרם
* רביטל ויטלזון-יעקבס, סרטונים בערוץ היוטיוב
* רביטל ויטלזון-יעקבס, ברשת החברתית Goodreads
* ביקורת על הספר "תגידי מה את רוצה" מאת רביטל ויטלזון יעקבס, בבלוג "קואלת ספרים", יוני 20173
* "עכשיו כל האבות הם אנסים בפוטנציה?": הפוסט שהסעיר את הרשת

הערות שוליים
------------

1. ↑  שיר זיו, אמא עושה צחוק, באתר www.israelhayom.co.il, ‏12/3/2020
2. ↑  לראשונה: רביטל ויטלזון מקבלת חיקוי ב*ארץ נהדרת*. צפו, באתר סרוגים, ‏2020-09-22
3. ↑  אימהות, זוגיות והטראומה שעברה: הסטנדאפיסטית שמדברת על הכול, באתר חדשות 13

|  |  |
| --- | --- |
| בקרת זהויות עריכת הנתון בוויקינתונים | 
* VIAF: 164149366412885602058
* WorldCat (עם VIAF): 164149366412885602058

 |